ST PET 
( 387 ) 
prendre plus avant es pays de Castillie, ayns de soy retirer et quérir 
d’apayser aveque ledit roy votre père l’oultragie qu'il y ha faict entrant 
au gouvernement de Castillie sans son consentement. En oultre jar ce 
moyen contraindroit le roy de France, non seulement relaxer Gheldres 
mays aussy relaxer la duché de Bourgongne aveque les contez de Mas- 
conoys, Ausseroys et autres pieces qu'il détient de votre mayson. Et 
au surplus pourroit par ce moyen aquérir grande agmentacion et 
prouffit à l'empire : car il pourroit contraindre ledit roy de France, non 
seulement à la relaxation de la duchié de Milan , mays aussy à fere le 
debvoir à l'empire , tant du Dauphiné que de toutes aultres terres que 
luy et mons.r de Bourbon tiegnent deza la Sonne et aussy des marqui- 
satz de Saluze , de Montferrat et conté d'Ast , lesquelz toutz sont de la 
droïcte subjection de l'empire Et ce faisant pourroit ledit sgr. roy 
aveque son arme aller plus seuremant à Milan et aux Îtales et aussy à 
Rome à prendre sa courone, en passant son armée en partie par Savoye, 
et en partie par le Daulphiné, à venir par le mont Genevre et descendre à 
Suze. Et pour ce que par le Mont Cenix ne se pourroit conduire charriots 
ny artillierie, néantmeyns par ledit mont Genevre il se conduyroit très 
bien par le chemin mesme que le roy de France ha faict pour conduire 
son artillierie aux ltales. Et au regard de vivres, par ce moyen il en hau- 
roit assés , passant en ce deux lieux ; et quant à ceulx de l’empire et 
Suizes, quant il leur seroit déclairé l’intencion dessus dite, il me sembloit 
qu'il se accourderoient aller par tiel chemin que plairoit au roy, puys 
que ce n'estoit que pour mieulx asseurer le chemin , et aussy pour ce 
que le roy votre père estre arrivé en Piémont, il pourroit à peu de gens 
prendre toutz les passagies des montagnes, que nulz Françoys pourroient 
plus passer enfiilie ; et aynsi hauroit-il toutes les [tales en seurté et toutz 
les Françoys illeque estantz seroient perdus, et sans résistence quelcun- 
que iroit à Rome prendre sa courone, et de là, s’il veoit que ledit roy 
d'Aragon ne se voulsist déporter dudit gouvernemant de Gastillie , ledit 
roy votre père qui est aparent havoir grande somme d'argent aux Itales, 
pourroit à l’ayde de ses subjectz invahir le royaulme de Naples, le quel il 
emporteroit aysémant, attendu que ledit roy d’Aragon les ha très mal 
traictié à sa venue; et ce faict il n’y hauroit poinct de difficulté que toutes 
les Espagnes n’y venissent fere l'obéissance, aynsi qu'il apartient, Etsi les 
Suizes ne voloient consentyr qu'il fist son voyagie de cette sorte , ledit 
